மகராஷ்டிரா மாநிலத்தின் தலைநகரான மும்பையில் இன்று மதியம் வரை மட்டுமே 125 மி.மீ. அளவுக்கு மழைப் பொழிவு பதிவாகியுள்ளது. இது இயல்பைவிட பத்து மடங்கு அதிகம் என்று வானிலை ஆய்வு மையம் தெரிவித்துள்ளது. அடுத்த 24 மணி நேரத்துக்கும் கனமழை நீடிக்கும் என்றும் எச்சரிக்கை விடுக்கப்பட்டுள்ளது. கடல் அலைகள் 3.2 மீட்டர் உயரத்துக்கு எழக்கூடும் என்றும் அறிவிக்கப்பட்டுள்ளது. பலத்த காற்றுடன் பெய்துவரும் மழையால், புகழ்பெற்ற கிங் எட்வர்டு நினைவு மருத்துவமனை, பந்த்ரா உள்ளிட்ட பல்வேறு ரயில் நிலையங்கள் வெள்ளத்தில் மிதக்கின்றன. தாதர், பைக்குலா, மாதுங்கா மற்றும் பரேல் ஆகிய பகுதிகளில் உள்ள குடியிருப்புகள் வெள்ளத்தால் சூழப்பட்டுள்ளன.